 Ọpụpụ 28  Ma gị onwe gị, kpọta Erọn nwanne gị, ya na ụmụ ya ndị ikom, ka ha si netiti ụmụ Izrel bịakwute gị, ka o wee bụrụ onye nchụàjà m, ya bụ, Erọn, Nedab na Abaịhu, Elieza na Ịtama, bụ ụmụ Erọn.Meere Erọn nwanne gị uwe nsọ iji mee ka o nwee ùgwù nakwa iji chọọ ya mma.Gị onwe gị ga-agwa ndị niile maara ihe okwu, bụ ndị nwere obi nke m mere ka o jupụta na mmụọ nke amamihe, ha ga-emere Erọn uwe ndị a ga-eji doo ya nsọ, ka o wee bụrụ onye nchụàjà m.Uwe ndị a ka ha ga-eme: akpa obi, na efọd na uwe na-enweghị aka na uwe mwụda tụrụ àgwà, ákwà a na-eke nisi na ákwà a na-eke núkwù; ha ga-emere Erọn nwanne gị na ụmụ ya ndị ikom uwe nsọ, ka o wee bụrụ onye nchụàjà m.Ha onwe ha ga-ewere ọlaedo na eri na-acha anụnụ anụnụ na ajị anụ e sijiri odo odo na eri na-acha uhie uhie na ezigbo ákwà linin.Ihe ha ga-eji mee efọd ahụ bụ ọlaedo, eri na-acha anụnụ anụnụ na ajị anụ e sijiri odo odo, eri na-acha uhie uhie na ezigbo eri linin a kpara akpa, nke onye na-akpa ihe nákwà ga-akpa.Ọ ga-enwe ubu abụọ nke ọ bụ na nsọtụ ya abụọ ka a ga-ejikọ ha, a ga-ejikọta ya ejikọta.Otú a ga-esi kwee efọd ahụ ka a ga-esi kwee eriri ya nke ga-adị nelu ya iji na-ekesi ya ike, a ga-ejikwa otu ihe ahụ e ji kwee efọd ahụ, bụ ọlaedo, eri na-acha anụnụ anụnụ na ajị anụ e sijiri odo odo na eri na-acha uhie uhie na ezigbo eri linin a kpara akpa, kwee ya.Ị ga-ewere nkume ọnịks abụọ ma kanye aha ụmụ Izrel nelu ha,aha isii nime aha ha notu nkume nakwa aha isii fọdụrụ na nkume nke ọzọ nusoro e ji mụọ ha.Dị ka omenkà si atụ ihe na nkume, dị ka ihe a kanyere na mgbaaka e ji aka ihe akara, otú ahụ ka ị ga-akanye aha ụmụ Izrel na nkume abụọ ahụ. Ị ga-akwụnye ha nihe mbadamba abụọ e ji ọlaedo kpụọ.Ị ga-etinye nkume abụọ ahụ nubu efọd ahụ ka ha bụrụ nkume ncheta nye ụmụ Izrel; Erọn ga-eburu aha ha nubu ya abụọ nihu Jehova ka ọ bụrụ ihe ncheta.Ị ga-eji ọlaedo kpụọ ihe mbadamba abụọ,jirikwa ọlaedo a na-agwaghị agwa mee ụdọ ígwè abụọ. Ị ga-eme ka ha dị ka ụdọ, ka ha dị ka eriri; ị ga-ekegide ụdọ ígwè ahụ nihe mbadamba ndị ahụ.Ị ga-eme akpa obi e ji ekpe ikpe ka ọ dị ka ihe onye na-akpa ihe nákwà kpara. Ị ga-eme ya otú ahụ a ga-esi mee efọd ahụ. Ị ga-eji ọlaedo, eri na-acha anụnụ anụnụ, ajị anụ e sijiri odo odo na eri na-acha uhie uhie na ezigbo eri linin a kpara akpa, mee ya.Ọ ga-enwe akụkụ anọ há nhata ma a pịajie ya, dịkwa otu ntụ ọbụ aka nogologo nakwa otu ntụ ọbụ aka nobosara.Ị ga-etinye ya nkume dị iche iche, ọ ga-adị ahịrị nkume anọ. Ahịrị nke mbụ ga-abụ rubi, topaz na emerad.Ahịrị nke abụọ ga-abụ tọkwọiz, safaya na jaspa.Ahịrị nke atọ ga-abụ nkume leshem, aget na ametist.Ahịrị nke anọ ga-abụ krisolaịt na ọnịks na jed. A ga-etinye ha noghere ha e ji ọlaedo mee.Nkume ndị ahụ ga-adị ole aha ụmụ Izrel dị, ha ga-adị iri na abụọ dị ka aha ha si dị. Ha ga-adị ka ihe a kanyere na mgbaaka e ji aka ihe akara, ebo nke ọ bụla, dị ka aha ya si dị, maka ebo iri na abụọ ahụ.Ị ga-ejikwa ọlaedo a na-agwaghị agwa mee ụdọ ígwè, dị ka eriri, nelu akpa obi ahụ.Ị ga-eji ọlaedo kpụọ ihe abụọ yiri mgbaaka nakpa obi ahụ, ị ga-etinye ihe abụọ ahụ yiri mgbaaka na nsọtụ abụọ nke akpa obi ahụ.Ị ga-aganye eriri abụọ ahụ e ji ọlaedo kpụọ nihe abụọ ahụ yiri mgbaaka bụ ndị dị na nsọtụ abụọ nke akpa obi ahụ.Ị ga-aganyekwa isi abụọ nke eriri abụọ ahụ nihe mbadamba abụọ ahụ, ị ga-ekegidekwa ha nubu abụọ nke efọd ahụ, nihu ya.Ị ga-eji ọlaedo kpụọ ihe abụọ yiri mgbaaka ma kwụnye ha na nsọtụ abụọ nke akpa obi ahụ, nọnụ ọnụ ya, nime, nakụkụ chere efọd ahụ ihu.Ị ga-ejikwa ọlaedo kpụọ ihe abụọ yiri mgbaaka ma si nokpuru kwụnye ha nubu abụọ nke efọd ahụ, nihu ya, nakụkụ ebe a dụkọtara ya adụkọta, nelu eriri efọd ahụ.Ha ga-eji eriri na-acha anụnụ anụnụ kekọta ihe ahụ yiri mgbaaka nke dị nakpa obi ahụ na ihe ahụ yiri mgbaaka nke dị nefọd ahụ, ka o wee na-adị nelu eriri efọd ahụ, ka akpa obi ahụ gharakwa isi nelu efọd ahụ dapụ.Erọn ga-ebu aha ụmụ Izrel nobi ya nakpa obi ahụ e ji ekpe ikpe mgbe ọ na-abata nEbe Nsọ ahụ ka ọ bụrụ ihe ncheta nihu Jehova mgbe niile.Ị ga-etinyekwa Yurim na Tọmịm nakpa obi ahụ e ji ekpe ikpe, ọ ga na-adị nobi Erọn mgbe ọ na-abata nihu Jehova; Erọn ga-ebukwa ikpe ụmụ Izrel nobi ya nihu Jehova mgbe niile.Ị ga-ejikwa naanị eri na-acha anụnụ anụnụ mee uwe na-enweghị aka nke efọd ahụ.Ọ ga-enwe oghere nelu ya, netiti ya. A ga-adụ ọnụ ọnụ oghere ya adụ gbaa gburugburu, nke onye na-ekwe ákwà ga-adụ. Ọ ga-adị ka oghere na-adị nuwe agha, ka ọ ghara ịdọka adọka.Ị ga-ejikwa eri na-acha anụnụ anụnụ na ajị anụ e sijiri odo odo nakwa eri na-acha uhie uhie kpaa mkpụrụ pọmigranet gburugburu ọnụ ọnụ ala ya, kpaakwa mgbịrịgba ọlaedo nagbata mkpụrụ pọmigranet ndị ahụ gbaa gburugburu;otu mgbịrịgba ọlaedo na otu mkpụrụ pọmigranet, otu mgbịrịgba ọlaedo na otu mkpụrụ pọmigranet gbaa ọnụ ọnụ ala uwe ahụ na-enweghị aka gburugburu.Erọn ga-eyi ya ka o wee na-eje ozi, a ga na-anụ ụda ya mgbe ọ na-abanye nebe nsọ ahụ nihu Jehova nakwa mgbe ọ na-apụta, ka o wee ghara ịnwụ.Ị ga-eji ọlaedo a na-agwaghị agwa mee ihe mbadamba na-egbuke egbuke, kanyekwa na ya, Ịdị nsọ bụ nke Jehova, dị ka ihe a kanyere na mgbaaka e ji aka ihe akara.Ị ga-eji eriri na-acha anụnụ anụnụ kegide ya, ọ ga na-adịkwa nelu ákwà ahụ a na-eke nisi. Nihu ihu ákwà ahụ a na-eke nisi ka ọ ga na-adị.Ọ ga na-adị negedege ihu Erọn, Erọn ga-azakwa ajụjụ maka njehie e jehiere nihe metụtara ihe dị nsọ, ndị ụmụ Izrel ga-edo nsọ, ya bụ, onyinye ha niile dị nsọ; ọ ga-adịkwa negedege ihu ya mgbe niile, iji na-enwetara ha ihu ọma Jehova.Ị ga-eji ezigbo eri linin kwee uwe mwụda tụrụ àgwà ma were ezigbo eri linin mee ákwà a na-eke nisi, ị ga-emekwa ákwà a na-eke núkwù, nke onye na-ekwe ákwà ga-ekwe.Ị ga-emere ụmụ ndị ikom Erọn uwe mwụda, ị ga-emekwara ha ákwà a na-eke núkwù, ị ga-emekwara ha ákwà a na-afụ nisi iji mee ka ha nwee ùgwù nakwa iji chọọ ha mma.Ị ga-ewere ha yiwe Erọn nwanne gị na ụmụ ya ndị ikom, ị ga-ete ha mmanụ, nyekwa ha ikike ma doo ha nsọ, ha ga-abụkwa ndị nchụàjà m.Ị ga-eji ákwà linin meere ha uwe úkwù iji kpuchie ahụ ha. Ọ ga-esi núkwù ruo napata ụkwụ.Erọn na ụmụ ya ndị ikom ga-eyi ya mgbe ha na-abanye nụlọikwuu nzute ma ọ bụ mgbe ha na-agaru ebe ịchụàjà ahụ iji jee ozi nebe nsọ ahụ, ka ha wee ghara ibutere onwe ha njehie wee nwụọ. Ọ bụ ụkpụrụ ga-adịrị ya na ụmụ ya ga-anọchi ya, ruo mgbe a na-akaghị aka. 